Čamovce

Čamovce sú obec na Slovensku v okrese Lučenec.

Polohopis 
Obec leží v severnej časti Cerovej vrchoviny v doline Čamovského potoka a prítoku Beliny.

Dejiny 
V chotári obce boli objavené nálezy z doby bronzovej. Prvá písomná zmienka o obci je z roku 1240. Patrila hradnému panstvu Hajnáčka. Počas tureckej nadvlády si obyvateľstvo mnoho vytrpelo, až nakoniec Turci obec vypálili. Obyvatelia sa zoberali hlavne poľnohospodárstvom, neskôr pracovali i v kameňolome na Belinskom vrchu.

Kultúra a zaujímavosti

Pamiatky 
 Klasicistický kaštieľ z prvej polovice 19. storočia, prefasádovaný koncom 19. storočia. Jedná sa o jednopodlažnú stavbu so vstupným stĺpovým portikom. 
 Rímskokatolícky kostol sv. Anjelov strážcov, jednoloďová klasicistcká stavba so segmentovo ukončeným presbytériom a vežou tvoriacou súčasť jej hmoty z roku 1846. Kostol bol upravovaný v roku 1910 a 1946. V interiéri sa nachádza rovný strop s fabiónom. Fasády sú členené lizénovými poľami.

Referencie

Iné projekty

Externé odkazy 
 Oficiálna stránka obce
 Najkrajší kraj- turistické atrakcie v obci

 
Obce okresu Lučenec